नागालैंड में जगह जगह मांस की दुकानें तो मिल ही जाएंगी। इसके साथ ही यहां लोगों में कई तरह के कीड़े खाने का भी चलन है। इन कीड़ों को वैसे ही खाया जाता है जैसे हम अपने घरों में सब्जी और भुजिया बनाकर खाते हैं। राजधानी कोहिमा में सब्जी बाजार की तरह ही कीडा बाजार भी है। यहां तक की बस स्टैंड के आसपास सड़कों पर महिलाएं टोकरी में कई तरह की कीडे़ बेचती नजर आती हैं। ये कीड़े जीवित होते हैं। वे टोकरी में रेंकते रहते हैं। ऐसे कीड़े सिर्फ नागालैंड में ही नहीं बल्कि पड़ोसी राज्य अरुणाचल प्रदेश में भी खाया जाता है।